|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

30.05.2025 г.

**Празнично кино за малки и големи във Видеотеката на A1 Xplore TV**

* *От 30 май до 13 юни Видеотеката на A1 Xplore TV предлага селекция от любими семейни филми с 50% отстъпка.*
* *Заглавия като „Гарфилд: Филмът“, „Бебе Бос“, „Котаракът в чизми 2“, „Кунг-Фу Панда 3“ и други ще зарадват цялото семейство.*
* *Филмите могат да се наемат за 48 часа и да се гледат неограничен брой пъти в този период.*

От 30 май до 13 юни Видеотеката на A1 Xplore TV празнува Деня на детето със селекция от любими филми за цялото семейство на специална цена – с 50% отстъпка. Заглавията могат да бъдат наети за 48 часа и гледани неограничен брой пъти, превръщайки всяка вечер в незабравимо семейно преживяване.

Сред акцентите в селекцията е най-новото приключение на обичания оранжев мързеливец Гарфилд, който се озовава във вихъра на семейна мисия, включваща баща с престъпно минало, зоопарк и шепа съмнителни животни. Не по-малко забавен е светът на костюмираното новородено „Бебе Бос“, където едно семейство е изправено пред мисия, достойна за корпоративен трилър – но с биберони и много смях.

Котаракът в чизми също се завръща – този път, с последния си останал живот. В „Котаракът в чизми 2: Последното желание“ героят поема на дръзко пътешествие в търсене на магическа звезда, а по пътя среща както нови съюзници, така и стари чувства. И докато той гони звездите, в далечен китайски храм една панда се готви да спаси света – „Кунг-Фу Панда 3“ отново събира По и приятелите му в битка със зловещ враг, в която силата на Чи ще се окаже решаваща.

Видеотеката на [A1 Xplore TV](https://www.a1.bg/a1-xplore-tv) предлага разнообразие от български и чуждестранни заглавия във всички жанрове. Всеки месец се добавят нови предложения, които могат да се наемат за 48 часа и да се гледат неограничен брой пъти. Благодарение на вграден изкуствен интелект, платформата предлага персонализирани препоръки според вкуса на зрителя.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*